তবে প্রতি ২০০ এমএল দুধের ব্যাগের যে খরচ ধরা হয়েছে; তা বর্তমান বাজার মূল্যের চেয়ে বেশি বলে জানা গেছে। কমিশনের দেওয়া তথ্য মতে, এ প্রকল্পের আওতায় এক হাজার ৫০ জন কর্মকর্তাকে বিদেশে প্রশিক্ষণের জন্য পাঠানো হবে। এ জন্য ব্যয় ধরা হয়েছে ৫৫ কোটি টাকা। বিদেশ প্রশিক্ষণের জন্য ৫৫ কোটি টাকা বরাদ্দের বিষয়ে প্রশ্ন তুলেছে পরিকল্পনা কমিশন। প্রাণিসম্পদ অধিদপ্তরের তথ্য বলছে, প্রতি ২০০ এমএল দুধের ব্যাগের দাম ধরা হয়েছে ৩২ টাকা। প্রাণিসম্পদ অধিদপ্তরের এমন প্রস্তাবে আপত্তি জানিয়েছে পরিকল্পনা কমিশন। তাদের মতে, বর্তমানে ২০০ এমএল দুধের ব্যাগের বাজার মূল্য ২২ টাকা। সে হিসাবে ১০ টাকা বেশি দাম ধরা হয়েছে।